कोई दूसरा करता था, अर्थ मैं कर रहा था । उत्तरकांड का ज्ञानदीपक प्रकरण था । थोड़ी देर के बाद कुछ और महात्मा शामिल हो गये, जिनमें सदावर्त के अध्यक्ष उदासीन बाबा धर्मदास भी थे । थोड़ी देर चुप रहने के बाद अर्थ करने का काम उन्होंने अपने हाथ में ले लिया । अर्थ करते वक्त वह बीच-बीच में उपनिषद् की श्रुतियाँ बोलने लगे । उन्होंने आत्मा के स्वरूप को 'अणुवो रणियान महितो महियान' श्रुतिवाक्य से प्रतिपादन करना शुरू किया, तो मेरे ऊपर उनकी विद्वत्ता की जो धाक पड़ी, उसे वर्णन नहीं कर सकता । मुझे क्या मालूम था, कि वह इतना अशुद्ध उच्चारण कर रहे हैं, और जिन श्रुतियों को वह मौके-बेमौके फर-फर दुहरा रहे हैं, वही उनकी बिना अर्थ समझे तोते की तरह रट रखी जिन्दगी-भर की पूँजी है ।
कथा समाप्त होने पर महात्मा धर्मदास ने मुझसे कुछ प्रश्न किये । साधु बनने के बारे में पूछने पर मैंने कहा- "साधु तो मुझे जरूर बनना है, किन्तु पहिले संस्कृत और वेदान्त ग्रन्थों को पढ़ लेने के बाद ।" उन्होंने कहा - "तो फिर हृषीकेश या हरिद्वार में तुम रह क्यों नहीं गये ?" "पढ़ने का सिलसिला कोई लगता दीख न पड़ा" - उत्तर देने पर, बोले-"दो-चार दिन रहकर तलाश करने पर लग जाना मुश्किल न था । अच्छा, तो तुम दो-चार दिन यहाँ मेरे पास रहो, कल जाने का इरादा छोड़ दो; फिर हम इसके बारे में बातचीत करेंगे ।" मेरे पास का कम्बल केदारनाथ की सर्दी के लिए काफी न था, इसलिए उन्होंने एक मोटी लोई दी। रात को मैं अपने साथियों के यहाँ सो गया । दूसरे दिन हमारे सेठ तो चले गये, और मैं ऊपर धर्मदासजी के बैठने के स्थान में गया । एक बरांडा था, जिसके पीछे दो कोठरियाँ थीं, जिनमें से एक में सदावर्त में दिया जानेवाला सामान - सारे सामान के लिए नीचे गोदाम था - रहता; दूसरी कोठरी में यात्रियों के रात-भर के लिए उधार दिये जानेवाले लोई-कम्बलों के अतिरिक्त धर्मदासजी का बिस्तरा था । दिन में वह अधिकतर बाहर बरांडे में अपनी कोठरी के सामने मोटे गद्देवाले आसन पर मोटी पट्टी के कोट-पाजामा तथा कनटोप को ओढ़े- पहिने लोई से शरीर को ढाँके पड़े रहते । जरा भी हवा होने पर सामने के जँगले को बन्द कर देते, जिससे वहाँ अँधेरा छा जाता । सामने अँगीठी में निर्धूम कोयले की आग भी पड़ी रहती । धर्मदासजी गाँजा तम्बाकू नहीं पीते थे । गुड़-घीआटा-चावल-दाल के साथ चाय भी यद्यपि सदावर्त में बाँटी जाती थी, किन्तु वे चाय के भी ज्यादा आदी न थे, हाँ कभी-कभी एकाध गिलास पीते जरूर थे । सीढ़ी के पासवाले बरांडे के बाकी आधे भाग में सदावर्त में दी जानेवाली चीजों को रखे बाँटनेवाले नौकर बैठते थे-जिनमें एक का नाम था नत्थराम और दूसरे का याद नहीं ।
3 हिमालय ( 2 )
अगले दो-तीन दिन के वार्तालाप में तै हुआ, कि मुझे पढ़ने के लिए फिर बनारस नहीं लौटना चाहिए । घर का खतरा मेरे दिल में बना ही हुआ था । धर्मदासजी ने कहा- "यात्रा का समय सितम्बर-अक्तूबर तक समाप्त हो जावेगा, फिर मैं हृषीकेश चलूँगा । उसी वक्त तुम भी चलना । बल्कि तुम्हारा बदरीनाथ दर्शन बाकी रहता है, वहाँ होते आ जाना । हृषीकेश में मैं तुम्हारे संस्कृत पढ़ने का प्रबन्ध कर दूँगा । फिर पढ़कर तुम्हारी इच्छा हो तो साधु बन
जाना ।"
मुझे और क्या चाहिए था ?
केदारनाथ की सर्दी सचमुच सख्त थी, गंगोत्री और यमुनोत्री उसके मुकाबिले में कुछ न थे । पहिले दिन तो बर्फ से तुरन्त पिघलकर आये मन्दाकिनी के जल में मैं भी नहा आया था, दूसरे दिन नहाने के लिए जाते देख धर्मदासजी ने आदमी साथ कर दिया, जो मुझे पूरब ओर की पहाड़ी की जड़ में अवस्थित स्वच्छ स्फटिक जैसे पानी के चश्मे पर ले गया । वहाँ पर भी मैं एक ही दो दिन नहाने गया, पीछे देखा बाबा धर्मदास और उनके दोनों कर्मचारी सबेरे गर्म पानी से हाथ-मुँह धोकर मंत्र स्नान कर लेते हैं। उन्होंने मुझसे कहा भी - "यहाँ
96 / राहुल - वाङ्मय - 11 : जीवन-यात्रा
कोई दूसरा करता था, अर्थ मैं कर रहा था । उत्तरकांड का ज्ञानदीपक प्रकरण था । थोड़ी देर के बाद कुछ और महात्मा शामिल हो गये, जिनमें सदावर्त के अध्यक्ष उदासीन बाबा धर्मदास भी थे । थोड़ी देर चुप रहने के बाद अर्थ करने का काम उन्होंने अपने हाथ में ले लिया । अर्थ करते वक्त वह बीच-बीच में उपनिषद् की श्रुतियाँ बोलने लगे । उन्होंने आत्मा के स्वरूप को 'अणुवो रणियान महितो महियान' श्रुतिवाक्य से प्रतिपादन करना शुरू किया, तो मेरे ऊपर उनकी विद्वत्ता की जो धाक पड़ी, उसे वर्णन नहीं कर सकता । मुझे क्या मालूम था, कि वह इतना अशुद्ध उच्चारण कर रहे हैं, और जिन श्रुतियों को वह मौके-बेमौके फर-फर दुहरा रहे हैं, वही उनकी बिना अर्थ समझे तोते की तरह रट रखी जिन्दगी-भर की पूँजी है । कथा समाप्त होने पर महात्मा धर्मदास ने मुझसे कुछ प्रश्न किये । साधु बनने के बारे में पूछने पर मैंने कहा- "साधु तो मुझे जरूर बनना है, किन्तु पहिले संस्कृत और वेदान्त ग्रन्थों को पढ़ लेने के बाद ।" उन्होंने कहा - "तो फिर हृषीकेश या हरिद्वार में तुम रह क्यों नहीं गये ?" "पढ़ने का सिलसिला कोई लगता दीख न पड़ा" - उत्तर देने पर, बोले-"दो-चार दिन रहकर तलाश करने पर लग जाना मुश्किल न था । अच्छा, तो तुम दो-चार दिन यहाँ मेरे पास रहो, कल जाने का इरादा छोड़ दो; फिर हम इसके बारे में बातचीत करेंगे ।" मेरे पास का कम्बल केदारनाथ की सर्दी के लिए काफी न था, इसलिए उन्होंने एक मोटी लोई दी। रात को मैं अपने साथियों के यहाँ सो गया । दूसरे दिन हमारे सेठ तो चले गये, और मैं ऊपर धर्मदासजी के बैठने के स्थान में गया । एक बरांडा था, जिसके पीछे दो कोठरियाँ थीं, जिनमें से एक में सदावर्त में दिया जानेवाला सामान - सारे सामान के लिए नीचे गोदाम था - रहता; दूसरी कोठरी में यात्रियों के रात-भर के लिए उधार दिये जानेवाले लोई-कम्बलों के अतिरिक्त धर्मदासजी का बिस्तरा था । दिन में वह अधिकतर बाहर बरांडे में अपनी कोठरी के सामने मोटे गद्देवाले आसन पर मोटी पट्टी के कोट-पाजामा तथा कनटोप को ओढ़े- पहिने लोई से शरीर को ढाँके पड़े रहते । जरा भी हवा होने पर सामने के जँगले को बन्द कर देते, जिससे वहाँ अँधेरा छा जाता । सामने अँगीठी में निर्धूम कोयले की आग भी पड़ी रहती । धर्मदासजी गाँजा तम्बाकू नहीं पीते थे । गुड़-घीआटा-चावल-दाल के साथ चाय भी यद्यपि सदावर्त में बाँटी जाती थी, किन्तु वे चाय के भी ज्यादा आदी न थे, हाँ कभी-कभी एकाध गिलास पीते जरूर थे । सीढ़ी के पासवाले बरांडे के बाकी आधे भाग में सदावर्त में दी जानेवाली चीजों को रखे बाँटनेवाले नौकर बैठते थे-जिनमें एक का नाम था नत्थराम और दूसरे का याद नहीं । तीन हिमालय अगले दो-तीन दिन के वार्तालाप में तै हुआ, कि मुझे पढ़ने के लिए फिर बनारस नहीं लौटना चाहिए । घर का खतरा मेरे दिल में बना ही हुआ था । धर्मदासजी ने कहा- "यात्रा का समय सितम्बर-अक्तूबर तक समाप्त हो जावेगा, फिर मैं हृषीकेश चलूँगा । उसी वक्त तुम भी चलना । बल्कि तुम्हारा बदरीनाथ दर्शन बाकी रहता है, वहाँ होते आ जाना । हृषीकेश में मैं तुम्हारे संस्कृत पढ़ने का प्रबन्ध कर दूँगा । फिर पढ़कर तुम्हारी इच्छा हो तो साधु बन जाना ।" मुझे और क्या चाहिए था ? केदारनाथ की सर्दी सचमुच सख्त थी, गंगोत्री और यमुनोत्री उसके मुकाबिले में कुछ न थे । पहिले दिन तो बर्फ से तुरन्त पिघलकर आये मन्दाकिनी के जल में मैं भी नहा आया था, दूसरे दिन नहाने के लिए जाते देख धर्मदासजी ने आदमी साथ कर दिया, जो मुझे पूरब ओर की पहाड़ी की जड़ में अवस्थित स्वच्छ स्फटिक जैसे पानी के चश्मे पर ले गया । वहाँ पर भी मैं एक ही दो दिन नहाने गया, पीछे देखा बाबा धर्मदास और उनके दोनों कर्मचारी सबेरे गर्म पानी से हाथ-मुँह धोकर मंत्र स्नान कर लेते हैं। उन्होंने मुझसे कहा भी - "यहाँ छियानवे / राहुल - वाङ्मय - ग्यारह : जीवन-यात्रा